Kapuchon at Club Revelin
2026-07-15 22:30 - 2026-07-16 04:00 (Europe/Zagreb) | Culture Club Revelin, Svetog Dominika 3, Dubrovnik, 20 000, Croatia
DANCElectric Residency dark sessions
Kapuchon at Club Revelin
One of the most known acts world wide behind his dark alias arrives at Club Revelin for first edition of DANCElectric Residency Summer 2026.
Blending house grooves, techno energy and melodic atmospheres into one dynamic experience, KAPUCHON is known for creating sets that build intensity from start to finish.
Prepare for deep rhythms, powerful drops and an electrifying crowd atmosphere inside the walls of Revelin until late into the night.
Support by: DANCElectric / Tjondoo / El Maar
Where?Culture Club Revelin, DubrovnikWhen? 15th JulyDoors Open: 22:30h
#CultureClubRevelin #DANCElectric #Kapuchon #Dubrovnik #TechnoNight #Clubbing

POC webinar
2026-07-16 16:00 - 17:30 | Internet, Croatia
Otvoren je EIT Food Proof-of-Concept Co-Financing Instrument, namijenjen provedbi manjih pilot-projekata i proof-of-concept aktivnosti ukupne vrijednosti do 60.000 €.

Poziv je namijenjen startupovima, OPG-ovima, malim i srednjim poduzećima, proizvođačima, istraživačkim i studentskim timovima, spin-off inicijativama te drugim razvojnim timovima koji djeluju u područjima hrane, poljoprivrede, održivosti, ambalaže, digitalizacije, smanjenja otpada od hrane i drugih agrifood tema.

Prihvatljive aktivnosti uključuju:
razvoj uzoraka i prototipova
terenska ispitivanja
testiranje funkcionalnosti i tehničkih svojstava
procjenu učinkovitosti i izvedivosti rješenja
validaciju inovativnih rješenja u stvarnim uvjetima

Prvi rok za prijavu: 31. srpnja 2026.
Konačni rok za prijavu: 30. studenoga 2026.

Kako biste saznali više o uvjetima poziva, prihvatljivim aktivnostima i pripremi prijave, pridružite se besplatnom informativnom webinaru

Online
16. srpnja 2026.
16:00 sati

Više informacija o pozivu, pilot-projektima i prijavi na webinar dostupno je na web stranici Centra za poduzetništvo.

#eitfood #agrifood #startup #inovacije #poduzetnistvo

Predavanje “Iz Konavala u Libanon: o. Ivan Fiorović SJ u vremenu vjerskih sukoba i obnove”
2026-07-16 20:00 - 21:30 | Zavičajni muzej Konavala, Čilipi, Beroje 49, Čilipi, Dubrovačko-neretvanska, 20217, Croatia
U sklopu programa Konavoski panoptikum, Muzeji i galerije Konavala u suradnji s Općinom Konavle i Zakladom Otac Ivan Fiorović pozivaju Vas na predavanje “Iz Konavala u Libanon: o. Ivan Fiorović SJ u vremenu vjerskih sukoba i obnove”, koje će održati izv. prof. dr. sc. vlč. Daniel Patafta u četvrtak, 16. srpnja u 20 sati u Zavičajnom muzeju Konavala.

Predavanje će analizirati ulogu hrvatskog isusovca rodom iz Konavala Ivana Fiorovića u zbrinjavanju žrtava sukoba u Libanonu 1860. godine, organiziranju karitativne pomoći, osnivanju Kongregacije Blažene Djevice Marije od Sedam Žalosti te razvoju isusovačkih odgojnih i obrazovnih ustanova u Bejrutu. U predavanju će se nastojati vrednovati mjesto o. Ivana Fiorovića u povijesti katoličkih misija na Levantu te ukazati na širi značaj hrvatskih misionara u razvoju katoličkih institucija i međukulturnih odnosa na prostoru kasnog Osmanskog Carstva. Time se Fiorovićevo djelovanje interpretira kao životopis iznimnog misionara, ali i kao ogledni primjer isprepletenosti misionarskog rada, humanitarnoga djelovanja i međunarodnih političkih okolnosti na istočnom Sredozemlju u drugoj polovici 19. stoljeća.

Izv. prof. dr. sc. vlč. Daniel Patafta svećenik je Zagrebačke nadbiskupije i izvanredni profesor crkvene povijesti na Katoličkom bogoslovnom fakultetu Sveučilišta u Zagrebu. Znanstveno se bavi poviješću Crkve od srednjega do suvremenoga doba, osobito hrvatskom crkvenom poviješću 19. i 20. stoljeća. Autor je i urednik više znanstvenih knjiga i brojnih radova objavljenih u domaćim i međunarodnim publikacijama te redovito sudjeluje na znanstvenim skupovima u Hrvatskoj i inozemstvu.

Dobro nam došli!

Više o samom predavanju i biografiji predavača pročitajte na našem webu:
https://www.migk.hr/…/1191-predavanje-iz-konavala-u…

Otvorenje izložbe „125 godina od dolaska Ćira u Dubrovnik“
2026-07-16 20:00 - 21:30 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
Prvi vlak stigao je u Dubrovnik 16. srpnja 1901. godine. Točno 125 godina kasnije , 16. srpnja 2026. otvaramo u Lazaretima dokumentarnu izložbu „125 godina od dolaska Ćira u Dubrovnik“.
Birane fotografije odvest će nas na 75 godina dugo putovanje Ćirovim uskim kolosijekom, sve do posljednjeg vlaka koji je napustio Dubrovnik u lipnju 1976. godine.
Izložba je plod suradnje Hrvatskog društva željezničkih inženjera i Dubrovačke baštine, a autori su Josip Weber i Tomislav Prpić.
Svi ste invitani!

Weekend DJ nights
2026-07-16 20:00 - 23:00, 2026-07-17 20:00 - 23:00 | Shizuku Japanese cuisine, Mata Vodopića 2A, Dubrovnik, Dubrovačko-neretvanska, 20000, Croatia
Sweet, juicy, and ready to roll! Step into the chic side of summer at Shizuku Trinity from July 16th to 18th!
We’re bringing you the freshest tracks and coolest vibes to match this bold summer energy. Grab your squad, grab a chilled drink, and let’s make this weekend unforgettable!

Cocktail nights & live sax
2026-07-16 20:00 - 23:30 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
Cocktail nights & live sax

I ovog ljeta četvrtkom uživajte u opuštenoj atmosferi našeg otvorenog dvorišta uz vrhunske koktele i nastup saksofonista uživo

U promotivnoj ponudi očekuju vas odabrani kokteli po cijenama od 6 do 8 €, a pripremili smo i posebne popuste na sve ostale koktele iz karte pića

20:00 – 00:00
besplatan parking u našoj garaži

Noć Porporele
2026-07-16 20:00 - 2026-07-17 02:00 | Porporela, Porporela, Dubrovnik, 20 000, Croatia
Tradicionalna pučka festa Noć Porporele održat će se i ove godine u četvrtak 16.07.2026. s početkom u 20:00.Uz bogat izbor jela i pića, dobru glazbu, nagradne igre, te lutriju prihod koje ide u humanitarne svrhe, bit ce održana i svečana inauguracija novog kneza, ili možda opet kneginje Republike Porporele.Vidimo se na Porporeli !!! RP

Komedija "ČOVJEČE, NE LJUBI SE"@Vela Luka
2026-07-16 21:00 - 22:30 | Centar za kulturu Vela Luka, Vela Luka, Dubrovačko-neretvanska, 20270, Croatia
GLUMAČKA DRUŽINA HISTRION STIŽE U VELU LUKU!

16. srpnja
21:00
Atrij Centar za kulturu Vela Luka

Ne propustite urnebesnu komediju “ČOVJEČE, NE LJUBI SE” autora Petera Quiltera!

Rene i Julija nedavno su se rastali, ali nijedno nije spremno staviti točku na svoju ljubavnu priču. U potrazi za novim partnerima upadaju u niz komičnih situacija, dok ih dugogodišnja povezanost neprestano vraća jedno drugome. Hoće li pronaći novu ljubav ili shvatiti da je odgovor cijelo vrijeme bio bliže nego što su mislili?

Predstava donosi pregršt smijeha, duhovitih dijaloga i životnih situacija u kojima ćete lako prepoznati sebe i ljude oko sebe.

Glume:
• Ankica Dobrić
• Ivan Jončić
• Isidora Ferenčina
• Marko Hergešić

Režija: Dražen Ferenčina

Ulaznice: 10 €
Karte se kupuju na ulazu prije početka predstave.

Vidimo se 16. srpnja na večeri ispunjenoj smijehom i odličnom kazališnom atmosferom!

POZIV / The Invite
2026-07-16 21:00 - 22:45 | Ljetno kino Lapad, Ul. Eugena Kumičića 2, Dubrovnik, Dubrovačko-neretvanska, 20000, Croatia
Dobitnica Oscara Penélope Cruz, Edward Norton, Seth Rogen i Olivia Wilde predvode inteligentnu komediju o jednoj večeri, jednom braku, seksu i bezbroj neugodnih istina koje će isplivati na površinu. Joe i Angela već neko vrijeme pokušavaju pronaći zajednički jezik, no večera sa susjedima mogla bi ih natjerati da se suoče s pitanjima koja su dugo gurali pod tepih. Ono što započinje kao običan susjedski posjet ubrzo se pretvara u večer prepunu neugodnih priznanja, neočekivanih prijedloga, ljubomore, skrivenih želja i razgovora koje većina parova nikada ne bi vodila naglas. Kako vino teče, a maske polako padaju, granice između pristojnog druženja i potpune emocionalne katastrofe postaju sve tanje. U jednom stanu, tijekom jedne večeri, četiri osobe otkrit će mnogo više jedna o drugoj nego što su ikada planirale.

BIJELO SE PERE NA DEVEDESET
2026-07-16 21:00 - 23:30 | Ljetno kino Slavica, Branitelja Dubrovnika 42, Dubrovnik, 20000, Croatia
Film Bijelo se pere na devedeset dirljiva je inspirirajuća priča o Bronji Žakelj koju pratimo u različitim fazama njezinog života. Kao dijete, ona uživa istražujući svijet sa svojim mlađim bratom Rokom te vrijeme učestalo provodi kod bake Dade. Međutim, njezin bezbrižni svijet uskoro se poljulja kad joj majka umre od raka. Kao tinejdžerica, Bronja se i sama mora suočiti s opakom bolesti nakon što joj bude dijagnosticiran Hodgkinov limfom. Priča filma, kao i knjige, temeljena je na istinitim događajima, a portretira Bronjino putovanje iz djetinjstva u svijet odraslih tijekom osamdesetih i devedesetih godina prošlog stoljeća, kao i njezinu osobnu transformaciju istovremeno nudeći nadu i inspiraciju gledateljima. Unatoč teškoj temi, obiteljska drama Bijelo se pere na devedeset u konačnici prikazuje veliku pobjedu života.
Baš kao što je i u Hrvatskoj domaća komedija „Svadba“ porušila sve rekorde gledanosti, tako je i Slovenija imala svoj vlastiti kino hit koji se tjednima nalazio na vrhu gledanosti. Obiteljsku dramu Bijelo se pere na devedeset u konačnici je u tamošnjim kinima pogledalo više od stotinu tisuća ljudi što je ovo djelo snimljeno prema istoimenom međunarodnom bestseleru autorice Bronje Žakelj učinilo najgledanijim slovenskim filmom sa sveukupnom zaradom koja premašuje pola milijuna eura.

ODISEJA / The Odyssey
2026-07-16 21:00 - 23:30, 2026-07-17 21:00 - 23:30 | Ljetno kino Jadran, Ulica za Rokom bb, Dubrovnik, Dubrovačko-neretvanska, 20000, Croatia
Odisej je bio itački kralj koji je u Trojanskom ratu odigrao važnu ulogu. Bio je poznat po domišljatosti i pripisuje mu se varka s Trojanskom konjem. Nakon završetka rata, proveo je deset godina pokušavajući se vratiti kući. Njegovo putovanje opisano je u Homerovom epu, a poznato je kako ga je ono odvelo u mnoge zemlje, gdje se suočio s mnoštvom izazova.
U filmu pratimo njegov put nakon Trojanskog rata, kada se suočava s opasnim putovanjem natrag na Itaku, susrećući usput bića poput Kiklopa Polifema, Sirena i Kalipse.
Odisej je okupio impresivnu glumačku postavu koja oživljava legendarne likove iz Homerove epopeje. Matt Damon glumi Odiseja, lukavog i inventivnog kralja Itake, dok Tom Holland utjelovljuje njegovog sina Telemaha, odlučnog da pronađe oca. Anne Hathaway igra Penelopu, Odisejevu vjernu suprugu, dok njezinog prosca Antinoja glumi Robert Pattinson.
U bogatom panteonu bogova i mitskih bića, Zendaya je Atena, božica mudrosti i rata koja štiti Odiseja, dok Charlize Theron tumači čarobnicu i božicu Kirku. Jon Bernthal se pojavljuje kao Menelaj, kralj Sparte, a Benny Safdie kao Agamemnon, zapovjednik Ahejaca. Odisejevu posadu i vjerne sluge predvode John Leguizamo kao Eumej i Himesh Patel kao Euriloh, dok Mia Goth, Will Yun Lee i Jimmy Gonzales dopunjuju ekipu Odisejevih mornara i pratitelja.

Last Minute Open Jazz Festival @ Orebić
2026-07-16 21:15 - 23:00, 2026-07-17 21:15 - 23:00 | Trg Mimbelli, Orebić
Last Minute Open Jazz Festival stiže u Orebić i Viganj – uživajte u dva dana vrhunskih jazz bendova i odlične atmosfere.
16.07. Marin Jerkunica trio – Orebić
17.07. Rade Divjak trio – Viganj

Premijera | M. Držić: Skup
2026-07-16 21:30 - 23:00, 2026-07-17 21:30 - 23:00 | Poljana Ruđera Boškovića, Poljana Ruđera Boškovića, Dubrovnik, Dubrovačko-neretvanska, 20000, Croatia
PREMIJERA
Dubrovačke ljetne igre, Kazalište Marina Držića i Hrvatsko narodno kazalište Split
M. Držić: SKUP
—
Redatelj: Paolo Magelli
Dramaturginja: Željka Udovičić Pleština
Kostimograf: Leo Kulaš
Scenograf: Miljenko Sekulić
Glazba: Ivanka Mazurkijević, Damir Martinović Mrle
Video projekcije: Ivan Marušić Klif
Oblikovatelj svjetla: Aleksandar Čavlek
Jezični savjetnik za dubrovački govor: Maro Martinović
Asistent redatelja: Mihovil Rismondo
Inspicijentice: Ivana Ljepotica, Ivana Klaić
—
Skup: Frano Mašković
Andrijana: Nika Matušić
Variva: Nives Ivanković
Gruba: Anđela Ramljak
Kamilo: Dorian Vicić
Dobre: Barbara Nola
Zlati kum: Milivoj Beader
Đivo : Maro Martinović
Pjerić: Nikola Radoš
Munuo: Marjan Nejašmić Banić
Pasimaha: Bojan Beribaka
Drijemalo: Hrvoje Sebastijan
Niko od poste: Mihovil Rismondo

—
Dramski program 77. Dubrovačkih ljetnih igara iznimno je sadržajan i šarolik, a festivalskoj će publici donijeti, osim uzbudljivih gostovanja i omiljenih repriznih naslova, nastavak promišljanja i razvoja dinamičnih koprodukcijskih i ambijentalnih koncepcija kao i velike premijere. Ovog će ljeta prva dramska premijera biti koprodukcija Dubrovačkih ljetnih igara, Kazališta Marina Držića i Hrvatskog narodnog kazališta Split – Skup, jedan od klasika Marina Držića, koju će redatelj Paolo Magelli postaviti na poljanu Ruđera Boškovića. Dva glavna motiva radnje su ljubav i zlato, odnosno novac te škrtost starca Skupa. Držić piše o ljudskim slabostima koje i danas oblikuju društvo, politiku, obitelj i međuljudske odnose.
—
PRVA DRAMSKA KOPRODUKCIJA DUBROVAČKIH LJETNIH IGARA I SPLITSKOG LJETA
Početak proba za predstavu SKUP u režiji Paola Magellija
Dva najveća nacionalna ljetna festivala, Dubrovačke ljetne igre i Splitsko ljeto, uz Kazalište Marina Držića (KMD), najavljuju prvu dramsku koprodukciju u svojoj višedesetljetnoj povijesti. Riječ je o povijesnom iskoraku koji po prvi put povezuje dva najveća nacionalna ljetna festivala na velikom projektu u dijalogu između prošlosti i sadašnjosti.
Koprodukcija donosi na scenu remek-djelo Marina Držića, komediju “Skup”, u režiji jednog od najznačajnijih europskih redatelja, Paola Magellija. Predstava okuplja vrhunski glumački ansambl predvođen sjajnim Franom Maškovićem, uz sudjelovanje glumaca HNK Split, Kazališta Marina Držića i gostujućih glumaca iz Zagreba.
Ovom suradnjom koja će zasigurno biti kulturni događaj sezone uspostavljaju se novi standardi festivalskih povezivanja.
Premijerne izvedbe:
* DUBROVNIK: Premijera na Boškovićevoj poljani 13., 14.,15.,16.,17.srpnja, u sklopu 77. Dubrovačkih ljetnih igara.
* SPLIT: Premijerne izvedbe, Plinara (dvorište HNK Split), 23.i 24.srpnja, u sklopu 72. Splitskog ljeta.
Zahvaljujemo autoru glazbe Krešimiru Magdiću na ustupanju skladbe Dubrovnik Spava Iva Vojnovića.

Renaud Capuçon, violina | Martina Filjak, klavir
2026-07-16 21:30 - 23:00 | Knežev dvor, Pred Dvorom 1, Dubrovnik, 20000, Croatia
Renaud Capuçon, violina
Martina Filjak, klavir
—
Virtuozni francuski glazbenik, violinist Renaud Capuçon nastupio je u Dvoru na 75. Igrama, a ovog festivalskog ljeta publika će ga imati priliku slušati u pratnji pijanistice Martine Filjak.
—
PROGRAM:
Arvo Pärt: Fratres
Robert Schumann: Sonata za violinu i klavir br. 1 u a-molu, op. 105
Mit leidenschaftlichem Ausdruck
Allegretto
Lebhaft
Johannes Brahms: Sonata za violinu i klavir br. 3 u d-molu, op. 108
Allegro
Adagio
Un poco presto e con sentimento
Presto agitato

Kino Mediteran Mljet
2026-07-16 21:30 - 23:00, 2026-07-17 21:00 - 22:30 | Pristanište, Mljet, Pristanište, Goveđari, Dubrovačko-neretvanska, 20226, Croatia
Filmsko mljetovanje može početi!
Kino Mediteran i ove godine donosi odlične filmske naslove pod zvijezdama u čarobnom ambijentu Mljeta.
Potrudili smo se pripremiti program u kojem će svatko pronaći nešto za sebe.
Četvrtak, 16.7. u 21:30Zejtune
Petak, 17.7. u 21:00Čudesna šuma
Subota, 18.7. u 21:30Bilo jednom u kinu
Ulaznice po cijeni od 5 eura mogu se kupiti na blagajni kina ili online na: https://www.kinomediteran.hr/hr/kino-mediteran-gostovanja
U suradnji s: Galerija Stara skula, TZ Mljet, Općina Mljet, NP Mljet, Adriatic Luxury Hotels.
Napomena: Molimo posjetitelje koji dolaze automobilom da koriste parking Vrbovica (glavni ulaz u Nacionalni park). Visitors arriving by car are kindly asked to use the Vrbovica parking (at the main entrance to the National Park).

Death in Korkyra - dvije izložbe u Korčuli
2026-07-17 19:00 - 21:00 | Gradski muzej Korčula, Trg Sv. Marka, Korcula, 20260, Croatia
U povodu dvadesete obljetnice smrti Željka Jermana (Zagreb, 1949. – Korčula, 2006.), jednog od ključnih protagonista hrvatske konceptualne umjetnosti, Muzej suvremene umjetnosti Zagreb i siva) (zona – prostor suvremene i medijske umjetnosti predstavljaju višelokacijski izložbeni projekt Death in Korkyra. Projekt se odvija u Zagrebu i Korčuli te simbolički povezuje grad u kojem je umjetnik rođen s otokom koji je obilježio njegov umjetnički i osobni život. Kustosi projekta su Darko Fritz i Radmila Iva Janković.
Dvije izložbe otvaraju se u petak, 17. srpnja 2026. u 19 sati. Izložba u Gradskom muzeju Korčula, otvorena do 17. kolovoza 2026., okuplja četiri rada nastala u Korčuli 1995. godine, izvedena na fotografskom papiru velikog formata tehnikom fotograma uz intervencije fotografskim kemikalijama. Središnje mjesto zauzima rad Death in Corkyra, prema kojem je cijeli višelokacijski projekt dobio naziv. Ovi radovi svjedoče o Jermanovoj snažnoj povezanosti s Korčulom, gdje je tijekom više desetljeća ostvario niz važnih umjetničkih projekata i izložbi.
Istoga dana otvara se i izložba u Wi-Fi galeriji siva) (zona, koja će biti dostupna do 6. rujna 2026. Predstavljen je rad Moj mjesec iz 2003. godine, posljednje poglavlje Jermanova dugogodišnjeg dnevničkog projekta u kojem fotografijama i kratkim tekstualnim zapisima bilježi vlastitu svakodnevicu. Nastao kao svojevrsni nastavak antologijskih radova Moja godina i Moja godina 2, ovaj rad potvrđuje umjetnikovo uvjerenje da umjetnost proizlazi iz neposrednog iskustva života. Izložba je dostupna putem mobilnih uređaja spajanjem na otvorenu Wi-Fi mrežu „siva) (zona” na Trgu sv. Marka u Korčuli. Riječ je o modelu predstavljanja digitalne umjetnosti u javnom prostoru koji siva) (zona razvija u suradnji s Gradskim muzejom Korčula i umjetničkom organizacijom Format C, brišući granice između izložbenog prostora i svakodnevnog urbanog iskustva.
Polazište projekta je rad Death in Korkyra, koji simbolički upućuje na Jermanovu duboku povezanost s Korčulom. Kroz izložbe u Zagrebu i na korčulanskim lokacijama projekt istražuje odnos umjetničke prakse, prostora i memorije te potvrđuje važnost suradnje između muzejske institucije i nezavisne kulturne scene u predstavljanju i reinterpretaciji umjetničke baštine.

Više informacija dostupne su na:
https://www.msu.hr/…/zeljko-jerman-death-in…/1969.htmlhttps://sivazona.hr/events/death-in-korkyra-2-4https://sivazona.hr/events/death-in-korkyra-3-4https://sivazona.hr/events/death-in-korkyra-4-4

Kazališna predstava uza djecu / "Tri praščića" @ Korčula
2026-07-17 20:00 - 21:00 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
Scena „Gorica“ postavlja priču o Tri praščića, ispričanu kao putovanje od toplog, neraskidivog klupka majčina zagrljaja do trenutka kada se to jedinstvo lomi i tri brata kreću u potragu za vlastitim komadićem neba. U našoj adaptaciji, praščići ne grade samo zaklone, već prolaze kroz proces separacije i sazrijevanja. Dok jedan u slami traži mekoću sjećanja, a drugi u drvetu miris utjehe, oni uče da se prava zrelost rađa kada se dječja igra susretne s odgovornošću. Vuk ovdje nije samo vanjska zvijer, već sjenoviti dio nas samih – iskonski strah koji ne treba pobjeđivati, već prigrliti na putu prema cjelovitosti. Tek u tvrđavi od cigle događa se prava integracija: dom prestaje biti samo zidina koja nas dijeli od svijeta, nego postaje hram u kojem tri različita srca ponovno kucaju kao jedno. Temelji tog doma iskovani su u trudu, a krovovi učvršćeni ljubavlju i lekcijama majke koje su preživjele svaku oluju. U predstavi smo se bavili potragom za zajedništvom, jer kada se uzajamno povjerenje spoji s ustrajnošću – tko se Vuka boji još? I kao što Carl Gustav Jung kaže: „Čovjek ne postaje prosvijetljen zamišljajući likove od svjetlosti, već osvještavajući vlastitu tamu.“
Naši praščići šalju ozbiljnu poruku djeci, ali i odraslima:
Vaš dom nije samo od cigle, drva ili slame – vaš pravi dom je tamo gdje su vaša braća, prijatelji i obitelj. Gradite ga pažljivo, čuvajte ga hrabro i zapamtite: kada se držimo skupa, nijedan vuk nam ne može ništa!
„Drugom čini kao Sebi, kom pomogneš On će Tebi.Osjećaje tuđe Slušaj, pa ih Shvatiti pokušaj.Kada Radiš Osmijeh stavi, Radostan ti Sve napravi.Jer kao Sunce što nas Grije, uz Ljubav ništa teško Nije!“
Predstava za djecu
Sezona: 2026./2027.
Tekst: Vedran KomeričkiRežija: Vedran Komerički i Tomislav KrstanovićGlume: Vedran Komerički/Jura Ruža, Tomislav Krstanović i Rade Radolović
Scenografkinja: Irena KraljićKostimografkinja:Tea Bašić Erceg

Lajf Kouč-Dragan Marinković 'Maca'
2026-07-17 20:00 - 21:30 | Ljetno kino Slavica, Branitelja Dubrovnika 42, Dubrovnik, 20000, Croatia
„Lajf Kouč“ je moćna monodrama u kojoj Dragan Marinković Maca secira današnje društvo s brutalnom iskrenošću i humorom koji boli. Predstava razotkriva svijet u kojem su moral, poštenje i ljubav postali relikti prošlosti. Maca kroz lucidne monologe vodi publiku od smijeha do tišine, od ironije do samopreispitivanja. Predstava razotkriva apsurd civilizacije koja je zaboravila razgovarati, voljeti i saosjećati. Maca nas podsjeća da smo izgubili smisao života u jurnjaviza stvarima koje ne trebamo, dok zanemarujemo ljude koje volimo.
„Lajf Kouč“ je gorki smijeh i topla suza u istoj rečenici. Ona je dijagnoza našeg vremena, ali i poziv na buđenje. Pred nama stoji čovjek koji više nema potrebu da se dokazuje, već da progovori. On ne nudi rješenja, nego ogledalo. A u tom ogledalu – svi mi. Smijeh koji se pretvara u stid. Suza koja oslobađa. To je predstava koja se ne gleda samo očima, već i dušom. Da li je psovka postala oružje istine, a humor način preživljavanja?
„Lajf Kouč“ nije predstava koja miluje… Ona udara, provocira, razbija… Ali u svakom udarcu krije se nada da još uvijek možemo biti bolji. Publika izlazi sa smijehom, ali i s knedlom u grlu… Jer iza svake šale stoji pitanje: dokle ćemo još trpjeti ovaj cirkus koji zovemo život? Glas glumca je glas generacija koje su umorne od laži, površnosti i brzine. Njegova riječ reže, ali i liječi. Predstava nije propovijed, ona je moderna fi lozofska molitva. Na kraju, Maca ostaje sam pred publikom – bez maske, bez laži, bez poziranja. I to je njegova najveća hrabrost.
„Lajf Kouč“ je više od predstave. To je podsjetnik da je biti čovjek najveća umjetnost.

Film: O MAČKAMA I LJUDIMA
2026-07-17 21:00 - 22:00 | art radionica lazareti # art workshop lazareti, Frana Supila 8, Dubrovnik, Dubrovačko-neretvanska, 20000, Croatia
Naše mačke Milica, Krmi, Lujka kao i naš mačak Marko odlučili su se pod stare dane okušati u organizaciji kulturnih događanjate vas pozivaju na projekciju dokumentarnog filma
Sunčice Ane VeldićO MAČKAMA I LJUDIMAu petak, 17. 7. u 21 sat
Originalni naziv filma: O mačkama i ljudimaRežija: Sunčica Ana VeldićZemlja produkcije:HrvatskaGodina proizvodnje: 2025Trajanje: 60‘Jezici koji se govore u filmu: hrvatski, engleski

Sunčica, autorica filma u svojoj odiseji propituje vlastitu etičku poziciju veterinarke portetirajući hrvatske otoke kroz stavove ljudi o kastraciji slobodnoživućih mačaka. Kad se suoči s operacijom na vlastitom tijelu, njezina se empatija produbljuje jer svoju poziciju poistovjećuje s mačkama koje operira.
Sunčica Ana Veldić veterinarka je i filmašica iz Zagreba. Snima uglavnom dokumentarne i eksperimentalne filmove. Neki od filmova poput “White Trash” i “Osoba” bili su i međunarodno zapaženi, a “Precijenjena dramaturgija”, film koji je 2017. nastao na magisteriju iz režije dokumentarnog filma na Akademiji dramske umjetnosti, često se prikazuje i danas u edukativne svrhe na raznim panelima i predavanjima. Režirala je tri epizode dokumentarnog serijala “Pijaca, pazar, plac” koje su 2025. prikazane u sklopu televizijskog programa HRT-a, gdje su doživjele dobar odaziv gledatelja.

CREDIT LISTRežija: Sunčica Ana VeldićScenario: Sunčica Ana VeldićProducent: Lado SkorinProdukcijska kuća: 3d2d AnimatoriKo-produkcijska kuća: N/ADirektor fotografije: David OguićMuzika: Nina Džidić UzelacMontaža: Jelena Maksimović, Višnja Skorin, Sunčica Ana VeldićNarator: N/AZvuk: Nina Džidić Uzelac

Festivali i nagrade:Liburnia film festival 2025 – posebno priznanje

Kontakti vlasnika svetskih prava: 3d2dAnimatori – komarac@3d2d.hr

Kontakt reditelja:Sunčica Ana Veldić00385917987268fenja.illectric@gmail.com
Ulaz je slobodan

Izložba KAPJA PO KAPJA: U GUSTRINI
2026-07-17 21:00 - 22:00 | Centar za kulturu Vela Luka, Vela Luka, Dubrovačko-neretvanska, 20270, Croatia
KAPJA PO KAPJA: U GUSTRINI

likovna izložba

17. 7. – 20. 8. 2026., Centar za kulturu Vela Luka (prizemlje)

*Otvorenje izložbe je 17. 7. 2026. (petak) u 21 h

Izložbenu djelatnost vraćamo u prostor Centra za kulturu. Povezujući likovnu umjetnost s baštinskim prostorom, uz zrnce povijesti i arheologije, u Gustrini donosimo radove 14 likovnih umjetnika i umjetnica, koji su rođenjem ili stvaralački vezani uz Velu Luku. Izložba je protkana biografijama autora, čime smo željeli ukazati na njihove međusobne spone i poznanstva, koje su ne samo djelovale poticajno na mobilizaciju likovne scene u Veloj Luci u drugoj polovici 20. stoljeća nego su omogućile velike institucionalne pomake stvaranjem Međunarodne poklon-zbirke Centra za kulturu. Izloženi radovi nemaju zajednički tematski okvir. No prostor Vele Luke, otoka i Mediterana se izravno ili posredno iščitava iz mnogih radova.

Umjetnici predstavljeni radovima iz fundusa su: Kosa Bokšan, Petar Omčikus, Gorki Žuvela i nepoznati umjetnik, dok će posudbom iz privatnih zbirki i od samih autora biti izloženi radovi Izvora Oreba, Ante Marinovića, Ivana Berkovića, Elle Fleš, Dobrog Markova, Denisa Berkovića, Nikole Miroševića, Saše Prizmića, Glorije Oreb i Katarine Marov.

Vidimo se 17. 7. 2026. u 21 h

MALCI I ČUDOVIŠTA / Minions and Monsters
2026-07-17 21:00 - 22:30 | Ljetno kino Lapad, Ul. Eugena Kumičića 2, Dubrovnik, Dubrovačko-neretvanska, 20000, Croatia
Sinkronizirana verzija
Netom nakon svjetskog blockbuster uspjeha najsmješnije komedije ljeta 2024., Despicable Me 4, Illumination proširuje svoj radosni animirani svemir novim razularenim poglavljem, s potpuno novim likovima, u najvećoj globalnoj animiranoj franšizi u povijesti: Malci & Čudovišta. Ovo je razularena, smiješna i potpuno istinita priča o tome kako su Malci osvojili Hollywood, postali filmske zvijezde, izgubili sve, pustili čudovišta na svijet i zatim se udružili kako bi pokušali spasiti planet od kaosa koji su upravo stvorili.

Silente@Orsula - dodatni koncert
2026-07-17 21:00 - 23:30 | Park Orsula, Magistralni put 2, Dubrovnik, 20 000, Croatia
Tražili ste, uspjeli smo

Zbog velikog interesa publike odlučili smo dodati još jedan dan koncerta i to u petak 17.7.

17.07.
21:00
Ulaznice su od sada dostupne na: https://core-event.co/events/silente-koncert-2-4b85/

Glazbeni vikend u Metkoviću!
2026-07-17 21:00 - 23:30 | Grad Metković, Stjepana Radića 1, Metković, Dubrovačko-neretvanska, 20350, Croatia
Glazbeni vikend u Metkoviću!

Uoči blagdana sv. Ilije i Dana Grada, Metković očekuju dva besplatna koncerta na Trgu dr. Franje Tuđmana.

Petak, 17. srpnja | 21:00
Lidija Bačić Lille

Nedjelja, 19. srpnja | 21:00
Dražen Zečić

Oba koncerta održavaju se u sklopu programa Metkovskog ljeta, a ulaz je slobodan. Vidimo se na trgu!

ĐEPLEŠEŠ SUMMER VIBES - EL SOL TISNO PROMO PARTY
2026-07-17 21:30 - 2026-07-18 01:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
ĐEPLEŠEŠ SUMMER VIBES PARTY
Ovog petka vidimo se u Love Baru Dubrovnik uz ritmove salse, bachate i kizombe!
El Sol Tisno promo party:
Nagradna igra za: https://fb.me/e/9erKCwBIL 1 Full Pass 1 Party Pass Promo cijene uz kod “djepleses15”
Pre-party bachata radionica Početak u 20:30 – idealna prilika za zagrijavanje prije partyja.
Dress code: Summer Vibes Love Bar Dubrovnik Salsa • Bachata • Kizomba

_______________________________________________________
ĐEPLEŠEŠ SUMMER VIBES PARTY
Join us this Friday at Love Bar Dubrovnik for the rhythms of salsa, bachata, and kizomba!
El Sol Tisno promo party:
Prize draw for: https://fb.me/e/9erKCwBIL1 Full Pass 1 Party Pass Promo prices with code “djepleses15”
Pre-party bachata workshop Starts at 8:30 PM – the perfect chance to warm up before the party.
Dress code: Summer Vibes Love Bar Dubrovnik Salsa • Bachata • Kizomba

CLAPTONE LIVE AT CLUB REVELIN
2026-07-17 22:30 - 2026-07-18 04:00 | Culture Club Revelin, Svetog Dominika 3, Dubrovnik, 20 000, Croatia
CLAPTONE LIVE AT CLUB REVELIN The man behind the golden mask is coming to Dubrovnik.Get ready for a night of deep grooves, hypnotic house beats, and pure energy as Claptone takes over Club Revelin for an unforgettable experience inside one of the world’s most iconic venues.
Club Revelin, Dubrovnik 17th July / Friday Doors Open: 22:30h
Lose yourself in the music.Dance beneath the ancient walls.One night. One mask. One unforgettable vibe.
Tickets available now — don’t wait.

#Claptone #ClubRevelin #DubrovnikNights #HouseMusic #RevelinExperience
